《挽尹冲元明府 其二》
明代·周一士

解组归来日枕流，摊书林下雪盈头。难将媚骨随尘世，祇有童盈任拍浮。

史窃累累张左马，诗篇籍籍亚曹刘。翛然一觉游仙梦，月旦凭谁续太邱。

作者简介：周一士，字贵谔，一字昆彦，号石林。东莞人。讷子。明神宗万历间举郡博，两中副车。恬淡自守。清张其淦《东莞诗录》卷一八有传。